**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI INDUSTRIJSKE EMISIJE**

|  |
| --- |
| **Zavezanec:** **Gorenje gospodinjski aparati, d.o.o., Partizanska cesta 12, 3320 Velenje, MŠ: 5163676000** |
| **Naprava / lokacija:****2.6. naprava** **za površinsko obdelavo kovin z uporabo elektrolitskih ali kemičnih postopkov z volumnom delovnih kadi (brez izpiranja ) 138,6 m3**  |
| **Datum pregleda:**  **8.10.2024** |
| **OVD št.:** **- št. 35432-154/2022- 2550-11 z dne 27.11.2023 ( čistopis izreka ).** |
| **Ugotovitve:****Ravnanje z odpadki, ki nastanejo zaradi dejavnosti**-Upravljavec odpadke, ki so namenjeni za predelavo ali odstranjevanje, skladišči ločeno od ostalih odpadkov in z njimi ravna tako, da izpolnjujejo zahteve za predvideni način predelave ali odstranjevanja. -Upravljavec odpadke skladišči v za to namenjenih in v skladu s predpisi urejenih napravah. -Količina začasno skladiščenih odpadkov, namenjenih v odstranjevanje, ne presega količine odpadkov, ki zaradi delovanja ali dejavnosti nastanejo v obdobju dvanajstih mesecev.-Upravljavec ima načrt gospodarjenja z odpadki in vodi predpisane evidence o nastajanju odpadkov-Letno poročilo o nastalih odpadkih je v roku posredovano na ARSO.**Ravnanje z embalažo in odpadno embalažo** Upravljavec ima sklenjeno pogodbo z družbo za ravnanje z odpadno embalažo, Slopak d.o.o. **Ravnanje z odpadno električno in elektronsko opremo** Upravljavec je pri Agenciji RS za okolje vpisan v evidenco proizvajalcev in pridobiteljev električne in elektronske opreme pod zaporedno številko 17. Upravljavec zagotavlja ravnanje z odpadno električno in elektronsko opremo v okviru skupnega načrta ravnanja z odpadki, vpisanega v evidenco načrtov ravnanja z odpadno električno in elektronsko opremo pod zaporedno številko 1 ( Zeos d.o.o. )**Emisije snovi in toplote v vode****Industrijske odpadne vode**Zavezanec ima za čiščenje odpadnih tehnoloških vod zgrajeno lastno čistilnonapravo, ki čisti vse tehnološke odpadne vode z območja obratovanja naprave. Določena je odgovorna oseba, ki skrbi za obratovanje in vzdrževanje čistilne naprave za čiščenje odpadnih industrijskih vod in lovilce olj, ter vodi za čistilno napravo za čiščenje odpadnih industrijskih vod in lovilce olj obratovalni dnevnik v skladu s predpisi o emisiji snovi in toplote pri odvajanju odpadnih vod v vode in javno kanalizacijo. Za obratovanje lastne čistilne naprave je izdelan Poslovnik in se vodi Obratovalni dnevnik.Obratovalni monitoring odpadnih vod izvaja pooblaščeni izvajalec, ki o tem izdela letno poročilo. Poročilo o obratovalnem monitoringu odpadnih vod upravljavec predložiti Agenciji RS za okolje vsako leto najpozneje do 31. marca za preteklo leto**.**Iz letnega poročila o obratovalnem monitoringu izhaja, da celotna naprava **ne obremenjuje okolja čezmerno.** Po izračunu letne količine parametrov onesnaževal ( baker, cink, krom, mineralna olja, AOX, Nikelj ) ne presegajo maksimalno dovoljenih. **Emisije snovi v zrak**Upravljalec zagotavlja obratovalni monitoring emisije snovi v zrak na napravi iz točke 1 izreka dovoljenja na vseh v točki 2.2. izreka definiranih izpustih za nabor parametrov, ki je definiran v točki 2.2. dovoljenja.Zavezanec predloži inšpektorici tabelo – periodiko meritev izpustov emisije snovi v zrak, skupaj s planom za leto 2024.Karakteristike vseh 46 izpustov so navedene v Prilogi 4 OVD.Upravljavec na podlagi poročil o opravljenih občasnih meritvah izdela, oziroma pridobi oceno o letnih emisijah snovi v zrak, ki jo vsako leto do 31. marca tekočega leta za preteklo leto predloži Agenciji RS za okolje.Mejne emisijske vrednosti na nobenem od emisijskih mest **niso bile prekoračene.****Emisije hrupa** Upravljavec občasne meritve hrupa iz naprave iz 1. točke izreka tega dovoljenja izvaja **vsako tretje koledarsko leto.**V letošnjem letu so bile opravljene periodične meritve predloženo poročilo z dne 1.10.2024 izvajalec NLZOH Maribor - zavezanec na lokaciji Velenje **ne povzroča čezmerne obremenitve okolja s hrupom.****Skladiščenje nevarnih tekočin**Rezervoarji za skladiščenje nevarnih tekočin, katere upravljalec uporablja so navedeni Prilogi 1 OVD in sicer Rez22, Rez1, Rez 47, Rez56.Opremljeni so v skladu z zahtevami iz OVD.Upravljavec **zagotavlja**, da preverjanje ukrepov za preprečevanje iztekanja nevarnih tekočin iz nepremičnih rezervoarjev iz točke 8.1.1 izreka tega dovoljenja opravi izvajalec, ki ima registrirano dejavnost za opravljanje analiz in preizkusov in ima akreditacijo SIST EN ISO/IEC 17020 za kontrolo tesnosti rezervoarjev in kontrolo ukrepov za preprečevanje iztekanja nevarne tekočine. ( EKO TEH d.o.o. )**Ukrepi za preprečevanje in nadzor nad izrednimi razmerami pri obratovanju naprave ter za zmanjševanje njihovih posledic** Upravljavec **zagotavlja**, da:- se izvaja preventivno in redno vzdrževanje tehnoloških enot in opreme,- se izvaja izobraževanje zaposlenih za ravnanje s kemikalijami in ukrepi za obvladovanje izrednih razmer,( na dve leti za kemikalije, enkrat na leto evakuacija )- se izvajajo redne kontrole tesnosti rezervoarjev,-se izvaja izobraževanje zaposlenih s področja požarne varnosti, varnosti in zdravja pri delu ter varstva okolja,- so nameščeni požarni senzorji in ustrezna gasilna sredstva (gasilni aparati na CO2, prah, hidrantni vodi, ki so speljani po celotni lokaciji),- so na mestih z večjim požarnim tveganjem nameščeni posebni detektorji plina, v skladišču končnih izdelkov in obratu Plastika pa še šprinkler sistem in- da se vsa »vroča« dela (npr. varjenje) izvajajo samo ob prisotnosti gasilca.**Do sedaj upravljalec ni beležil primer nesreč in izrednih situacij.****Zavezanec izpolnjuje obveznosti iz OVD.** |
| **Zaključki / naslednje aktivnosti:** Zavezanec ima zaposleno skrbnico varstva okolja.Zavezanec je predložil potrdilo o zavarovanju odgovornosti za okoljsko škodo po 161. členu ZVO-2.Naslednji redni inšpekcijski pregled bo pri zavezancu opravljen v skladu s planom Inšpektorata. |